Liste over medlemmer av Svenska Akademien

**Liste over medlemmer av Svenska Akademien** er en oversikt over samtlige medlemmer av Svenska Akademien gjennom tidene. 

Svenska Akademien ble stiftet av Gustav III i 1786. Av de første atten medlemmene valgte kongen personlig ut tretten, og de øvrige fem ble valgt av disse tretten med kongens
godkjennelse. Av de opprinnelige medlemmene døde Carl Fredrik Scheffer 27. august 1786 uten å ha rukket å inntre i  Akademien. Han regnes allikevel som akademimedlem og er med i Svenska Akademiens medlemsregister.

Etter at et nytt medlem er valgt inntrer vedkommende senere under en særskilt inntredelsesseremoni. I løpet av 1800-tallet oppsto tradisjonen med at disse seremoniene fant sted under Svenska Akademiens årlige *högtidssammankomst*. Etter Gustav IIIs bestemmelse finner denne sted 20. desember.

Fra 1786 till 2014, da Klas Östergren ble Akademiens nyeste medlem, har 189 personer vært medlem av Svenska Akademien. Gustaf Mauritz Armfelt satt i Akademien to ganger på to forskjellige stoler, men er 
talt med kun én gang. Antallet inkluderer Scheffer, men ikke Albrecht Elof Ihre, som ble innvalgt på  stol nr. 3 i 1848. Valget ble trukket tilbake i 1859 ettersom han etter mer enn ti år fortsatt ikke hadde inntrådt. Således har 188 personer *inntrådt* blant De Aderton. Anders Österling på stol 13 er den som har vært medlem i lengst tid; 62 år.

Den første kvinnen i Svenska Akademien var forfatteren Selma Lagerlöf. Hun ble innvalgt på stol 7 den 28. mai 1914, etter at Akademien endret vedtektene slik at også kvinner kunne bli medlemmer. Lagerlöf inntrådte formelt under høytidelighetene den 20. desember samme år.

## Inaktive medlemmer
Medlemmene av Akademien velger selv et nytt medlem når en stol blir ledig ved et akademimedlems død. Medlemmene velges på livstid og kan ikke tre ut av Akademien. Imidlertid kan de velge å ikke delta i Akademiens arbeid og det har skjedd i flere tilfeller. Formelt beholder medlemmene sin plass blant De Aderton livet ut, og først etter deres død velger Akademien en etterfølger.

I 1881 valgte Henning Hamilton på stol 9 å forlate alle de akademier han var medlem av, på grunn av den såkalte Hamiltonaffæren samme år. Det hadde kommet frem at han hadde forfalsket en slektnings navn slik at det var blitt utbetalt et stort pengebeløp. Hamilton døde i 1886.

I 1989 valgte tre medlemmer, Werner Aspenström på stol 12, Lars Gyllensten på stol 14 og Kerstin Ekman på stol 15, å ikke lenger delta som en protest mot Akademiens handlemåte i Salman Rushdie-affæren. Aspenström døde i 1997 og Gyllensten i 2006, mens Ekman fortsatt lever. (per 2016)

I 1996 valgte Knut Ahnlund på stol 7 å ikke lenger delta i arbeidet i Akademien, også han på grunn av diskusjonene rundt fatwaen mot Salman Rushdie. I 2005 valgte han å betrakte seg som helt utenfor, som en protest mot at Elfriede Jelinek ble tildelt Nobelprisen i litteratur i 2004. Nobelprisen til Jelinek hadde «ödelagt utmärkelsens värde för överskådlig framtid», skrev Ahnlund i en debattartikkel i *[[Svenska Dagbladet]]*. Ahnlund døde i 2012.

## Ekskluderte og andre
Det har også hendt at medlemmer har blitt ekskludert fra Svenska Akademien, slik som tilfellet var med 
Gustaf Mauritz Armfelt. Han satt på stol 14 som en av de opprinnelige 18 akademimedlemmene, og inntrådte 13. mai 1786. Armfelt ble ekskludert fra Akademien 25. september 1794, etter at han tidligere på året var blitt fradømt liv, ære og gods. Imidlertid flyktet han til Russland og ble kalt hjem igjen av Gustav IV Adolf i 1800. I 1805 ble han innkalt til Akademien igjen uten forutgående utvelgelsesprosedyre, denne gang på stol 17. Han begynte å delta i  Akademiens lukkede sammenkomster, uten å ha inntrådt formelt. I 1811 ble Armfelt utvist fra Sverige og var ikke lenger svensk undersått. Han fikk da beskjed om at han ikke lenger kunne være medlem av Akademien. Armfelt er den eneste som har sittet på *to forskjellige* stoler i Svenska Akademien. 

Albrecht Elof Ihre ble valgt inn i 1848 på stol 3 etter at Carl Gustaf von Brinkman var død. Ihre inntrådte aldri og Akademien hevet valget. I stedet ble Johan Börjesson valgt som medlem 1. desember 1859 og inntrådte 19. mars 1861. Ihre er ikke med i Svenska Akademiens medlemsregister.

## Stol 1

## Stol 2

## Stol 3

## Stol 4

## Stol 5

## Stol 6

## Stol 7

## Stol 8

## Stol 9

## Stol 10

## Stol 11

## Stol 12

## Stol 13

## Stol 14

## Stol 15

## Stol 16

## Stol 17

## Stol 18

## Noter



## Referanser